b'\n_START_ARTICLE_\nKaplji\xc4\x8dni tisk\n_START_PARAGRAPH_\nKaplji\xc4\x8dni tisk je tiskarska tehnika neposrednega digitalnega tiska, kjer se \xc4\x8drnilo brizga na tiskovni material. To tiskarsko tehniko krmili ra\xc4\x8dunalnik s svojim pomnilnikom.\n_START_SECTION_\nPotek tiska\n_START_PARAGRAPH_\nTiskarska barva zaradi pritiska potuje iz barvnika v tiskarsko glavo s \xc5\xa1obo in se nato oblikuje v curek. Hitrost tega curka modelira pogonski signal, ki ga proizvaja modulator. Slednji povzro\xc4\x8di tudi vibracije \xc5\xa1obe, tako da se po izhodu formira curek enakih in enakomernih kapljic. Kapljice zaradi razli\xc4\x8dnih naklonov priletijo na razli\xc4\x8dna mesta tiskovnega materiala in nari\xc5\xa1ejo programirano reprodukcijo.'